
VALMIERAS NOVADA PAŠVALDĪBAS 
DAŽĀDĪBAS UN DZIMUMU LĪDZTIESĪBAS PLĀNS 


1. [bookmark: _Toc235451295]IEVADS

Valmieras novada pašvaldība (turpmāk – Pašvaldība) savā darbībā balstās uz labas pārvaldības, vienlīdzīgu iespēju, profesionalitātes, atbildības un cieņpilnas sadarbības principiem. Pašvaldības spēja nodrošināt kvalitatīvus publiskos pakalpojumus ir tieši saistīta ar tās cilvēkresursiem – zinošiem, motivētiem un profesionāliem darbiniekiem.
[bookmark: _Hlk235445074]Pašvaldība ievēro dzimumu līdztiesību un nepieņem lēmumus, kā arī nepiešķir citas privilēģijas, kuras balstītas uz cilvēka individuālajām iezīmēm vai dzimumu. 
Savā rīcībā attiecībā uz dzimumu līdztiesību Pašvaldība ievēro Latvijas Republikas Satversmē, Darba likumā, Pašvaldības Ētikas kodeksā, Personāla politikā  un citos normatīvajos aktos noteikto.
Pašvaldības dažādības un dzimumu līdztiesības plāns (turpmāk – Plāns) ir publiski pieejams dokuments un attiecas uz visām Pašvaldības institūcijām, iestādēm un struktūrvienībām, kā arī uz visiem darbiniekiem neatkarīgi no dzimuma, vecuma, invaliditātes, etniskās piederības, valstspiederības, reliģiskās pārliecības, ģimenes stāvokļa, sociālā statusa vai citiem normatīvajos aktos noteiktajiem diskriminācijas aizlieguma pamatiem.

2. [bookmark: _Toc235451296]MĒRĶIS 

Plāna mērķis ir uzturēt iekļaujošu, drošu un uz vienlīdzīgām iespējām balstītu darba vidi Pašvaldībā, nodrošinot, ka ikvienam darbiniekam neatkarīgi no dzimuma un citām individuālām pazīmēm ir vienlīdzīgas iespējas profesionālai attīstībai, taisnīgai atlīdzībai, līdzdalībai lēmumu pieņemšanā un darba un privātās dzīves līdzsvaram.
Vienlaikus Plāns kalpo kā Pašvaldības cilvēkresursu attīstības instruments un apliecina Pašvaldības apņemšanos ievērot vienlīdzības un dzimumu līdztiesības principus.

3. [bookmark: _Toc235451297]ESOŠĀ SITUĀCIJA 

Uz 2025. gada 31. decembri pašvaldībā bija nodarbināti 3153 darbinieki, no tiem 2606 sievietes un 547 vīrieši.


[bookmark: _Hlk235454113]Datu avots: Pašvaldības darbinieku dati resursu vadības sistēmā Horizon (dati uz 31.12.2025)

Pēc vecuma struktūras 26% darbinieku bija vecāki par 61 gadu, savukārt tikai 8% - vecumā līdz 30 gadiem. 


[bookmark: _Hlk235454147]Datu avots: Pašvaldības darbinieku dati resursu vadības sistēmā Horizon (dati uz 31.12.2025)

Kopumā dati norāda uz nepieciešamību attīstīt paaudžu nomaiņu, zināšanu pārnesi un jauno speciālistu piesaisti. 
Lielākā daļa jeb 69,93% darbinieku strādāja izglītības iestādēs. 44% no kopējā darbinieku skaita bija pedagogi. Ņemot vērā kopējo Pašvaldībā nodarbināto skaitu un to ka lielākais nodarbināto skaits ir sievietes, arī dalījumā pa amatu grupām, sieviešu īpatsvars katrā no tām ir ar vērā ņemamu pārsvaru. Minētais skaidrojams ar profesijām, īpaši izglītības jomā, kuras vēsturiski bijušas uzskatītas par tādām profesijām, kurās darbu pamatā veic sievietes.

Datu avots: Pašvaldības darbinieku dati resursu vadības sistēmā Horizon (dati uz 31.12.2025)
Demogrāfiskās pārmaiņas un konkurence darba tirgū par kvalificētu darbaspēku palielina nepieciešamību pēc ilgtermiņa cilvēkresursu plānošanas, attīstot mūsdienīgu, uz cilvēku orientētu personāla politiku, kuras pamatā ir dažādības, vienlīdzības un dzimumu līdztiesības principi.
4. [bookmark: _Toc235451298]RĪCĪBAS VIRZIENI UN RĪCĪBAS PLĀNS
	Rīcības virziens
	Pasākums
	Ieviešanas termiņš
	Atbildīgais
	Sasniedzamais rezultāts

	Vienlīdzīgi personāla procesi
	Izvērtēt personāla atlases dokumentus
	2027[footnoteRef:1]* [1: * Termiņš tiek pārskatīts pēc pasākuma realizēšanas] 

	Personāla nodaļa (turpmāk -PN)
	Aktualizēti personāla atlases dokumenti, nodrošinot vienlīdzīgu iespēju principa ievērošanu.

	Vienlīdzīgi personāla procesi
	Pārskatīt personāla politikas dokumentus no vienlīdzīgu iespēju aspekta
	2027*
	PN
	Veikts izvērtējums un, ja nepieciešams, aktualizēti dokumenti.

	Vienlīdzīgu iespēju un darba vides atbalsta nodrošināšana
	Ņemta vērā privātās dzīves un darba līdzsvara nepieciešamība, piedāvājot attālinātā darba iespējas, veicot individuālu riska novērtējumu, lai nodrošinātu drošus darba apstākļus.
	2027*
	PN
	Noteiktas AD iespējas. Pilnveidot elastīga darba organizācijas iespējas, ja tas ir savienojams ar amata pienākumu izpildi.

	Vienlīdzīga darba samaksa
	Nodrošināta vienlīdzīga darba samaksa; saskaņā ar amatu klasifikāciju un darbinieka novērtējumu.
	Visu laiku
	PN
	Regulāri izvērtēt darba samaksas atbilstību amatu klasifikācijai un darba izpildes novērtējumam. Ikgadējā darbinieku novērtēšana.

	Drošas darba  vides nodrošināšana
	Drošas un efektīvas ziņošanas sistēmas par diskrimināciju uzturēšana
	Visu laiku
	PN
	Darbinieki ir informēti par ziņošanas iespējām; katru gadu izvērtēta saņemtā informācija (ja tāda ir).

	Iekļaujoša vide
	Izvērtēt darba vides un informācijas pieejamību personām ar funkcionāliem traucējumiem
	2028*
	PN/Valmieras novada Nekustamo īpašumu apsaimniekošanas pārvalde; apvienības
	Veikts izvērtējums, nepieciešamības gadījumā noteikti uzlabojumi

	Iekļaujoša vide
	Veicināt Ētikas kodeksa prasību ievērošanu un darbinieku informētību par tajā noteiktajiem vienlīdzīgas attieksmes principiem.
	2027*
	PN
	Nodrošināt Ētikas kodeksa prasību ievērošanas veicināšanu – info materiāls, apmācības u.tml.

	Iekļaujoša vide
	Informēt darbiniekus par ziņošanas iespējām diskriminācijas, mobinga vai uzmākšanās gadījumos
	Katru gadu
	PN
	Publicēta informācija

	Darbinieku izglītošana dzimumu līdztiesību jomā
	Vadītāju un darbinieku apmācību nodrošināšana dzimumu līdztiesības jautājumos. 
	Ne retāk kā reizi trīs gados
	PN
	Organizētas apmācības visiem darbiniekiem

	Zināšanu veicināšana
	Organizēt darbinieku informatīvos/saliedējošos pasākumus
	Katru gadu
	Zīmolvedības un sabiedrisko attiecību nodaļa, PN
	Vismaz viena aktivitāte

	Uzraudzība
	Analizēt personāla statistiku
	Katru gadu
	PN
	Sagatavots pārskats

	Uzraudzība
	Izvērtēt darba samaksas datus
	Katru gadu
	PN
	Veikta analīze




[bookmark: _Hlk235539610]Personāla nodaļa koordinē Plāna īstenošanu un reizi gadā izvērtē tajā noteikto pasākumu izpildi, nepieciešamības gadījumā sagatavojot priekšlikumus Plāna aktualizēšanai.
Sievietes	
Ārstniecības personas	Vadītāji	Speciālisti	Tehniskais personāls	Pedagogi	58	80	489	743	1236	Vīrieši	
Ārstniecības personas	Vadītāji	Speciālisti	Tehniskais personāls	Pedagogi	2	46	138	191	167	




Sievietes	Vīrieši	2606	547	

Sievietes	
līdz 30 gadiem	31-40 gadiem	41-50 gadiem	51-60 gadiem	virs 61 gada	192	501	485	774	654	Vīrieši	
līdz 30 gadiem	31-40 gadiem	41-50 gadiem	51-60 gadiem	virs 61 gada	56	103	86	140	162	
Darbinieku skaits

